b"\n_START_ARTICLE_\nOxynoemacheilus kiabii\n_START_SECTION_\nEtimologia\n_START_PARAGRAPH_\nL'ep\xc3\xadtet kiabii fa refer\xc3\xa8ncia al zo\xc3\xb2leg Bahram H. Kiabi de la Universitat Shahid Beheshti (l'Iran) per les seues contribucions en la conservaci\xc3\xb3 dels vertebrats iranians (sobretot, dels peixos).\n_START_SECTION_\nDescripci\xc3\xb3\n_START_PARAGRAPH_\nEs diferencia dels seus cong\xc3\xa8neres pels seg\xc3\xbcents trets: 2 porus laterals a cada banda del canal supratemporal. Abs\xc3\xa8ncia de porus central. Mascles sense plec suborbital. Aleta caudal lleugerament emarginada. L\xc3\xadnia lateral incompleta. Cap for\xc3\xa7a allargat. Taques grans, allargades i verticals als flancs, les quals s\xc3\xb3n m\xc3\xa9s prominents darrere de la base de l'aleta dorsal.\n_START_SECTION_\nH\xc3\xa0bitat i distribuci\xc3\xb3 geogr\xc3\xa0fica\n_START_PARAGRAPH_\n\xc3\x89s un peix d'aigua dol\xc3\xa7a, demersal i de clima subtropical, el qual viu a \xc3\x80sia: la conca del riu Karkheh a l'Iran.\n_START_SECTION_\nObservacions\n_START_PARAGRAPH_\n\xc3\x89s inofensiu per als humans i el seu \xc3\xadndex de vulnerabilitat \xc3\xa9s baix (18 de 100)."